Արդիւնքում կարելի է եզրակացնել, որ հանրութիւնը չպէտք է ապակողմնորւշուի անհիմն յայտարարութիւններով — համացանցում յայտնուած իւրաքանչիւր լրատիպ գրութեամբ, սակայն աւելի հիմնականը եւ դառն իրականութիւնը այն է, որ դեռ բաց վերքեր կան մեր քաղաքում, որ դեռ որոշ հանրային կենտրոններում ոմանք դեռ կարող են իրենք իրենց ազատ զգալ ազգային փոքրամասնութիւնների մասին անպատշաճ յայտարարութիւններ կատարել եւ մեր աշակերտներն ու առհասարակ համայնքի անդամները դեռ տեղեկացուած չեն, թէ ինչ միջոցներով կարելի է հակազդել նմանատիպ հարցերին: Համայնքի աչալուրջ հակազդեցութիւններով եւ Հայ Դատի յանձնախմբերի աշխատանքի շնորհիւ կարելի է այնպիսի մթնոլորտ ստեղծել, որ հանրային սպասարկութեան կառոյցների բոլոր պաշտօնեաները իրազեկ դառնան, որ նման ոտնաձգութեան պարագային օրինական հետեւանքները ծանր են լինելու: